Yaponiya bosh vaziri Putinga Kuril orollarida Rossiya harbiy ishtiroki mustahkamlanishidan norozilik bildirganini ma’lum qildi

Yaponiya bosh vaziri Sindzo Abe mamlakat parlamentidagi chiqishi chog‘ida Rossiya prezidenti Vladimir Putin bilan o‘tgan oyda o‘tkazilgan muzokaralar davomida Kuril orolining janubiy qismida Rossiyaning harbiy ishtiroki mustahkamlanishidan norozilik bildirganini ma’lum qildi. Bu haqda “Gazeta.ru” xabar berdi.

Bosh vazir deputatlarning savollariga nisbatan quyidagicha javob berdi:
Prezident Putin bilan suhbatimizning barcha tafsilotlarini oshkor eta olmayman. Biroq Rossiya tomoniga to‘rtta shimoliy oroldagi harbiy ishtiroki kuchaytirilganidan afsus bildirishimizni aniq-tiniq yetkazdim.
Sindzo Abe, Yaponiya bosh vaziri
Eslatib o‘tamiz, Rossiya prezidentining 11 yillik tanaffusdan keyin Yaponiyaga tashrifi natijalariga ko‘ra iqtisodiy hamkorlik to‘g‘risida bitimlar imzolandi, viza rejimini yengillashtirish va Kuril orollaridagi birgalikdagi xo‘jalik faoliyati to‘g‘risida kelishib olindi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.